Põgari-Sassi

Põgari-Sassi on küla Haapsalu linnas Lääne maakonnas. Küla asub Matsalu rahvuspargis ja hõlmab Puise poolsaare põhjaosa, sealt eenduva Sassi poolsaare ning loodes asuvad saared. Küla on nimetatud ka lihtsalt Põgariks. Enne Eesti omavalitsuste haldusreformi 2017. aastal kuulus küla Ridala valda. Küla territooriumile jäävad järgmised Väinamere laiud ja rahud: Tauksi, Liialaid, Sõmeri, Porgi, Suurrahu, Roograhu, Kuivarahu, Suur-Härjamaa, Väike-Härjamaa ja veel mõned väiksemad. Nendest lõuna pool asuvad saared kuuluvad Puisele. Küla ei ulatu Matsalu lahe äärde. Põgari-Sassi naaberküladeks on edelas Puise, kirdes Tuuru, idas Koidu ja kagus Kiideva. Haapsalu-Kiideva-Puise liinibussil on külas kaks peatust: Tõnnu ja Põgari-Sassi. Ajalugu Küla asus Sinalepa, alates 1. aprillist 1939 Ridala vallas Läänemaal. 1944. aasta 22. septembril toimus Tuuru–Puise tee ääres asuvas Põgari palvemajas Otto Tiefi valitsuse viimane istung. Hiljem põgenes valitsuse riigisekretär Helmut Maandi Tauksile, Liialaiule ja edasi Hiiumaa laidude kaudu Rootsi. Loodus Rannaniitudel on võimalik jälgida lindude läbirännet. Viited Välislingid Põgari rannaniit kevadel 2012. 360° aeropanoraam / aerofoto. Puise poolsaar – Kiideva, Puise ja Põgari küla Põgari talvine aeropanoraam (aerofoto)